
Graad 11 Sosiale en Omgewingsverantwoordelikheid

LESVOORBEREIDING
· Omgewingskwessies wat swak gesondheid veroorsaak:
· Gebruik van skadelike stowwe in voedselproduksie en onmenslike boerderymetodes
· Impak van hulpbronuitputting en omgewingsfaktore wat op ‘n persoonlike vlak swak gesondheid veroorsaak
· Klimaatsverandering
· Verantwoordelike burgerskap

KWARTAAL 2
4x40 min lesse
Week 5-8

	[bookmark: _Hlk119934511]Lesnommer
	Inhoud
	Onderrigplan
	Tyds- toekenning
	Hulpbronne 
	Assessering
	Leerderaktiwiteite

	
	Hierdie module skep ook 'n ruimte vir aktiewe leer. Sien asseblief die snit hieronder om jouself vertroud te maak.
Hulpbron vir die onderwyser om te kyk voordat jy begin wat die AKTIEWE LEER-benadering in hierdie module verduidelik:
https://www.youtube.com/watch?v=wlaG99awCD8

	




   1




	Omgewingskwessies wat swak gesondheid veroorsaak

· Die gebruik van skadelike stowwe in voedselproduksie 
· Onmenslike boerderymetodes: impak van agteruitgang op die samelewing en die omgewing: omgewingsgevare soos: 
· Gronderosie 
· Besoedeling 
· Bestraling 
· Vloede 
· Vure 
	Inleiding en aktiwiteit
	4 min
	
Les 1 – PowerPoint (Skyfie 1)

	Informele assessering 
	Individuele aktiwiteitswerkkaart

	
	· 
	Onderrig en individuele aktiwiteit 
	13 min
	
Les 1 – PowerPoint (Skyfies 2-3) 
Les 1 – Werkkaart (Aktiwiteit 1)
Aktiwiteit 2 vir huiswerk
Les 1 – Werkkaart MEMO

	Informele assessering
	Individuele aktiwiteit
Werkkaart
Huiswerk ingesluit

	
	
	Onderrig & Klasbespreking & Aktiwiteit 3
	8 min
	
Les 1 – PowerPoint (Skyfies 4-5)
Les 1 – Werkkaart (Aktiwiteit 3)
	
	Klasbespreking
Individuele aktiwiteit

	
	
	Groepsaktiwiteit
	12 min
	
Les 1 – PowerPoint (Skyfie 6)
Les 1 – Werkkaart (Aktiwiteit 4)
Les 1- Gevallestudies 1-5
Les 1- Plakkaat

	
	Groepsaktiwiteit 


	
	
	Refleksie
	3 min
	
Les 1 – PowerPoint (Skyfie 7)
Les 1 – Werkkaart (Aktiwiteit 4)
Huiswerk

	
	Individuele refleksie 


	
	Voor die les:
	Leerders moet enige uitstaande aktiwiteite in die Les 1– Werkkaart vir huiswerk voltooi

	Omgewingskwessies wat swak gesondheid veroorsaak 

· Impak van hulpbronuitputting soos: 
· Visvoorrade 
· Vuurmaakhout 
· Grond 

· Hantering van omgewingsfaktore wat op ‘n persoonlike vlak swak gesondheid veroorsaak: 
· Houdings 
· Veiligheid 
· Noodhulpvaardighede 
· Rampbestuur

	Inleiding en  refleksie-aktiwiteit 
	3 min
	
Les 2 – PowerPoint (Skyfie 1)

	Informele assessering regdeur die les
	Groepsaktiwiteit
Bespreking


	
	
	Onderrig en individuele aktiwiteit
	10 min
	
Les 2 – PowerPoint (Skyfie 2
Les 2 – Werkkaart (Aktiwiteit 1)
Les 2 - Werkkaart MEMO

	
	Individuele aktiwiteit
Werkkaart


	
	· 
	Groepbespreking & onderrig
	12 min 
	
Les 2 – PowerPoint (Skyfie 3)
Les 2 – Werkkaart (Aktiwiteit 2)


	
	Groepsaktiwiteit
Werkkaart


	
	· 
	Leer en huiswerk
	13 min
	
Les 2 – PowerPoint (Skyfie 4)
Les 2 – Werkkaart (Aktiwiteit 3)

	
	Individuele aktiwiteit
Werkkaart


	
	· 
	Refleksie
	2 min
	
Les 2 – PowerPoint (Skyfie 5)
Les 2 – Werkkaart (Aktiwiteit 4)
Huiswerk

	
	Individuele aktiwiteit
Werkkaart


	
	Voor die les:
	
Leerders moet huiswerkaktiwiteit voltooi

	Omgewingskwessies wat swak gesondheid veroorsaak 

· Klimaatsverandering:
Oorsake, impak op ontwikkeling, versagting en aanpassing. 
· Menslike aktiwiteite wat toegeskryf word aan klimaatsverandering 
· Effek op:
· Ekostelsels 
· Oseane 
· Mense 
· Weerstoestande 
· Maniere om aan te pas by aardverwarming: verantwoordelike verbruiksgewoontes, herwinning, volhoubare gebruik van natuurlike hulpbronne, volhoubare vervoer
	Inleiding 
	3 min
	
Les 3 – PowerPoint (Skyfie 1)

	Informele assessering regdeur die les
	

	
	
	Kyk & groepbespreking
	10 min
	Les 3 – PowerPoint (Skyfie 2)
Kyk: https://www.youtube.com/watch?v=7oWUZLYXnLw 
Les 3 – Werkkaart (Aktiwiteit 1)
	
	Groepsbespreking
Werkkaart


	
	· 
	Individuele aktiwiteit
	5min
	
Les 3 – PowerPoint (Skyfie 3)
Les 3 – Werkkaart (Aktiwiteit 2)
	
	

	
	· 
	Kyk en groepaktiwiteit 
	18 min
	Les 3 – PowerPoint (Skyfies 4-5)
Kyk: 
https://time.com/person-of-the-year-2019-greta-thunberg/ 
Les 3 – Werkkaart (Aktiwiteit 3)
Les 3 – Werkkaart (Huiswerk)

	
	Groepaktiwiteit (Verdeel groepe voor die les)
Werkkaart


	
	· 
	Refleksie 
	       4 min
	
Les 3 – PowerPoint (Skyfie 6)
Les 3 – Werkkaart (Aktiwiteit 4)
	
	Individuele aktiwiteit
Werkkaart

	
	Voor die les:
	Leerders moet huiswerkaktiwiteit voltooi

	Omgewingskwessies wat swak gesondheid veroorsaak 

· Verantwoordelike burgerskap: Identifiseer en neem deel aan 'n gemeenskapsdiens wat 'n kontemporêre omgewingskwessie aanspreek; wat aandui hoe dit sekere sektore van die samelewing meer kan benadeel as ander 
	Inleiding 
	5 min
	
Les 4 – PowerPoint (Skyfie 1)
	Informele assessering regdeur die les

	Individuele aktiwiteit
Werkkaart


	
	· 
	Nuustyd!
& samevatting
	28 min
	
Les 4 – PowerPoint (Skyfies 2-3)

	
	Groepaktiwiteit (Verdeel groepe voor die les)
Werkkaart


	
	· 
	Huiswerkaktiwiteit
	       3 min
	
Les 4 – PowerPoint (Skyfie 4)
Les 4 – Werkkaart (Aktiwiteit 1)
Les 4 - Werkkaart MEMO
Inhoudsopsomming

	
	Werkkaart


	
	· 
	Refleksie 
	      4 min
	Les 4 – PowerPoint (Skyfie 5)
Les 4 – Werkkaart (Aktiwiteit 4)
Les 4 – Werkkaart (Huiswerk)
	
	Individuele aktiwiteit
Werkkaart

GRAAD 11 Sosiale en Omgewingsverantwoordelikheid
Omgewingskwessies wat swak gesondheid veroorsaak

· Die gebruik van skadelike stowwe in voedselproduksie 
· Onmenslike boerderymetodes: impak van agteruitgang op die samelewing en die omgewing: omgewingsgevare soos: 
· Gronderosie 
· Besoedeling 
· Bestraling 
· Vloede 
· Vure

· Impak van hulpbronuitputting soos: 
· Visvoorrade
· Vuurmaakhout 
· Grond

· Hantering van omgewingsfaktore wat op ‘n persoonlike vlak swak gesondheid veroorsaak: 
· Houdings 
· Veiligheid 
· Noodhulpvaardighede 
· Rampbestuur

· Klimaatsverandering:
Oorsake, impak op ontwikkeling, versagting en aanpassing.

· Menslike aktiwiteite wat bydra tot aardverwarming

· Effek op:
· Ekostelsels 
· Oseane 
· Mense 
· Weerstoestande 

· Maniere om aan te pas by aardverwarming: verantwoordelike verbruiksgewoontes, herwinning, volhoubare gebruik van natuurlike hulpbronne, volhoubare vervoer

· Verantwoordelike burgerskap: Identifiseer en neem deel aan 'n gemeenskapsdiens wat 'n kontemporêre omgewingskwessie aanspreek; wat aandui hoe dit sekere sektore van die samelewing meer kan benadeel as ander






INLEIDENDE AANTEKENINGE:
Die Les 1 – PowerPoint tot Les 4 – PowerPoint dokumente dek saam die VIER lesse en bevat gedetailleerde notas vir elke skyfie wat jou (die onderwyser) deur die aktiwiteite sal lei. Gebruik die onderstaande LESVOORBEREIDING om te help met betrekking tot jou tydsraamwerk. 
Die volgende aantekeninge is 'n opsomming van die VIER LESSE:
· Hierdie lesse is ook opgestel om baie geleenthede vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.

· Elke Leswerkkaart (bv Les 1 - Werkkaart) dien as 'n informele assessering om te bepaal of 'n leerder die konsepte wat in daardie les behandel word, verstaan.

· Voordat jy hierdie module onderrig, neem jou tyd om deur elke PowerPoint-aanbieding, Werkkaart en Werkkaart Memo te gaan om jouself deeglik voor te berei om elke les te onderrig. 

As onderwyser, maak seker dat: 

· leerders weet dat die klaskamer ‘n veilige plek is en almal moet respek toon vir mekaar se verskille.
· leerders aangemoedig word om 'n joernaal te hou om alle vrae neer te skryf waaroor hulle té ongemaklik is om in die klas te vra.
· konsepte gebruik word om jou onderrig saam te vat en jy moet te alle tye die leerders se begrip van die konsepte monitor. 
· diversiteit op 'n sensitiewe manier bestuur word om die volgende leer- en onderrighindernisse te akkommodeer:
· verskillende ouderdomsgroepe en ervarings en
· taal (om alle taalvlakke van leerders te akkommodeer, is nie moontlik nie, die taalbevoegdheidsvlakke van leerders is te uiteenlopend, maar jy moet daarop ingestel wees dat betekenisvolle leer wel plaasvind.)














LES 1:
Voorbereiding (voor die les):


· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van SES vir hierdie les. Dit is vir algemene besprekings en groepsaktiwiteite.
· Druk kopieë van die Les 1 – Werkkaart vir hierdie les en deel dit aan die begin van die les uit. 
· Druk kopieë van die Les 1 - Gevallestudies 1-5 uit. Elke groep sal slegs een eksemplaar van die gevallestudie ontvang. Voorstel: Druk die Les 1 - Plakkaat (1 per groep) uit. Lamineer dit, indien moontlik, aangesien dit meer as een keer gebruik kan word. Reël dat daar witbordmerkers is vir leerders om op die gelamineerde velle te skryf.
· Jy kan die Les 1 – PowerPoint  en Les 1 – Werkkaart aan leerders uitdeel om self deur te werk indien hul aanlyn is. 
· Lees deur die Les 1 – Werkkaart MEMO vir antwoorde op Aktiwiteit 1 en 2.
· Moenie die Inhoudsopsomming uitdeel tot aan die einde van Les 4 nie.

[bookmark: _gjdgxs]
Lestyd: 
1. [bookmark: _1fob9te]INLEIDING (4 min) 								        (Skyfie 1)
· Maak seker dat die klas in groepe van SES verdeel word VOORDAT jy met die les begin.

· Skyfie 1: Welkom by hierdie nuwe reeks lesse. In die vorige lesse het ons gekyk na die uitwerking van ongelyke magsverhoudings op verskillende mense. Jy sou geleer het van bewusmakingsveldtogte om die publiek oor verskillende sosiale kwessies op te voed en hoe om betrokke te raak en teen hierdie sosiale kwessies te veg.

Vandag delf ons dieper en kyk na die uitwerking wat omgewingskwessies in Suid-Afrika het. Ons weet dat omgewingskwessies verwys na die impak op natuurlike hulpbronne as gevolg van die misbruik of oorbenutting deur mense. Kom ons neem 'n oomblik om te kyk of jy kan onthou wat die term "omgewingsgeregtigheid" uit graad 10 beteken? (Laat die klas toe om te reageer.) 

Welgedaan! Ons kan sê dat omgewingsgeregtigheid verwys na die mens se reg om in 'n gebied te woon waar hulle veilig voel en hulle nie geraak word deur dinge soos oorstromings, geen toegang tot lopende water of elektrisiteit nie, of waar daar nie 'n risiko vir hul gesondheid is nie.
 
Soms beïnvloed hierdie omgewingskwessies die gesondheid van mense in 'n gemeenskap. Sommige van hierdie omgewingskwessies is voor die handliggend, soos oorstromings of besoedeling. Die manier waarmee met diere vir menslike gebruik geboer word, kan ook jou gesondheid  beïnvloed. As gevolg van die groot vraag na vleis deur die toenemende wêreldbevolking, gebruik baie boerdery-instellings groeihormone of antibiotika om die groeiproses van die diere te bespoedig. Voedseladditiewe is bestanddele / stowwe wat by voedsel gevoeg word om dit langer te laat hou of aantrekliker te laat lyk. Baie van hierdie stowwe kan jou gesondheid negatief beïnvloed.







2. INDIVIDUELE AKTIWITEIT EN ONDERRIG (4 min + 8 min) 		           (Skyfies 2-3)

· Skyfie 2: (Onderwysernota: artikels wat as bron vir hierdie aktiwiteit gebruik kan word indien enige leerders bewyse wil hê: https://www.health.com/condition/digestive-health/18-most-sickening-food-ingredients)

Ons eet dikwels kos sonder om te weet wat daarin is. Ons dink verkeerdelik dat dit wat in 'n winkel verkoop word, nie skadelik vir ons kan wees nie. Soms word vleis en ander voedselprodukte wel getoets.

Kom ons kyk of jy vandag 'n paar mites kan verkeerd bewys? Ons gaan kyk na 'n lys van bestanddele wat in kos voorkom. Jy sal die mythbuster wees deur te bepaal of hierdie bestanddele waar of mite is. Kyk na Aktiwiteit 1 (Les 1 – Werkkaart) (Laat 5min toe vir die aktiwiteit voor bespreking.)

Dit sal dalk 'n verrassing wees om te weet dat nie een van hierdie items in hierdie aktiwiteit 'n mite was nie. Hoe laat dit jou voel om te weet dat sommige van die kos wat jy eet van hierdie stowwe kan bevat?

Kom ons kyk weer na 'n opsomming van hierdie lys en sien die impak wat dit op jou gesondheid kan hê.

· Skyfie 3:
Sommige kosse, soos vleis / melk kan antibiotika bevat. Hierdie antibiotika is oorspronklik aan diere gegee om siektes te voorkom. As ons hierdie melk drink of die vleis eet, kan ons immuun word teen antibiotika. Wanneer ons antibiotika moet neem omdat ons siek is, werk dit nie.
Sommige kosse bevat plaagdoders wat oorspronklik gebruik is om insekte dood te maak tydens die verbouing van gewassse. Wanneer mense hierdie groente inneem, word die plaagdoders deur die menslike liggaamsvet geabsorbeer. Met verloop van tyd kan dit dan mense siek maak.
Voedselbymiddels, soos natriumbenzoaat, word dikwels in gaskoeldrank gevoeg om kleur en geur te verbeter. Die mens se liggaam reageer verskillend op hierdie stowwe. Sommige ontwikkel borssiektes, soos asma, en ander se konsentrasievermoë word negatief beïnvloed.
Sommige lekkers met 'n blink oppervlak word gekleur met afvalstowwe afkomstig van insekte soos kewers. Ander word met ‘n laag gespuit wat afkomstig is van insekte soos kakkerlakke.  Mense kan allergiese reaksies teenoor hierdie insekmiddels toon, om nie eens te praat van diegene wat erg gril vir die gedagte om insekprodukte te eet nie!

Jy sal Aktiwiteit 2 (Les 1 – Werkkaart) vir huiswerk moet voltooi. Jy sal drie etikette moet vind van drie verskillende  voedselprodukte wat jy geniet om te eet/drink. Lees deur die lys bestanddele. Plak hierdie etikette in jou notaboek en dui aan of een van hierdie produkte die lys bestanddele bevat wat ons in vandag se les behandel het. As jy 'n paar bestanddele teëkom waarmee jy nie vertroud is nie, doen navorsing op die internet om te sien of die bestanddeel skadelik of nuttig is.

Sien Les 1 – Werkkaart MEMO vir antwoorde op Aktiwiteit 1 & 2


3. KYK & KLASBESPREKING  (1 min + 8 min)                              (Skyfies 4-5) 
· Skyfie 4: Kyk na https://www.youtube.com/watch?v=BI1DX-UI1tg

Met die wete dat hierdie proses so wreed is, hoekom dink jy beoefen mense steeds fabrieksboerdery? 
Geld! Hoe meer diere geproduseer kan word om te verkoop, hoe meer geld sal hierdie maatskappye maak. In ander lande is hierdie tipe boerdery nou onwettig - maar nie in Suid-Afrika nie!


· Skyfie 5: (Onderwysernota: Gee elke groep 5min vir bespreking en gebruik 3min vir die groepe om terugvoer aan die klas te gee.) 

Beantwoord in julle groepe die vrae oor fabrieksboerdery deur na hierdie skyfie en die vrae in Aktiwiteit 3 ​​(Les 1 – Werkkaart) te verwys.

i) Bespreek die impak  van een van hierdie siektes, wat op die skyfie aangedui is, op 'n plaaslike gemeenskap.
ii) Verduidelik hoe ‘n verminderde vleisinname die welsyn van diere kan verbeter.
iii) Bespreek in julle groep hoe jul ‘n groter bewustheid oor fabrieksboerdery kan skep.

Dit is onaangenaam om te besef dat Suid-Afrika steeds wrede boerderymetodes toelaat. Ons kan standpunt inneem om ons portuurgroep oor hierdie toestande op te voed en deelneem aan protesoptogte wanneer ons bewus raak van hierdie soort wreedheid. Ons kan ons ouers aanmoedig om die etikette op kos te lees en eerder vleis te koop wat afkomstig is van vrylopende diere. Ongelukkig is die realiteit dat nie almal kan bekostig om vrylopende hoender te eet nie nie, aangesien dit baie duurder is. Die doel van hierdie les is om jou op te voed sodat jy jou eie ingeligte keuses kan maak.


4. GROEPAKTIWITEIT (12 min) 						    (Skyfie 6)

· Skyfie 6: (Onderwysernota: Om hierdie aktiwiteit 'n bietjie meer interessant te maak, kan jy die A4-bladsye met die prent in die middel lamineer en leerders kan hul antwoorde langs die prent in witbordmerker skryf. AS jy meer as een klas onderrig, maak dit die les gerieflik, want kan jy die A4-bladsye hergebruik. Elke groep kry dieselfde reeks vrae uit Aktiwiteit 4, maar 'n ander gevallestudie. Laat ongeveer 6min toe vir die groepe om hul bevindinge te bespreek en laat dan elke groep 1min toe om terugvoer aan die klas te gee.)

· Jy sal nou tyd hê om die Aktiwiteit 4 (Les 1 - Werkkaart) te voltooi. Elke groep sal 'n gevallestudie ontvang (Les 1 - Gevallestudies 1-5) wat voorbeelde van agteruitgang in Suid-Afrika aandui. Julle sal deur die artikel moet lees en die volgende vrae moet bespreek in Aktiwiteit 4 (Les 1 – Werkkaart). Daar sal van elke groep verwag word om die plakkaattemplaat (Les 1 - Plakkaat) te gebruik om 'n plakkaat oor hul hoof omgewingskwessie te ontwerp. 

Hierdie plakkaat moet die volgende insluit:
· 'n Verduideliking waarom die probleem 'n omgewingskwessie is.
· Hoe kan hierdie probleem gesondheidsrisiko’s vir mense inhou?
· Noem voorbeelde van hierdie omgewingsgevaar in jou plaaslike gemeenskap.
· Gee DRIE voorstelle oor hoe julle, as hoërskoolleerders, kan voorkom dat hierdie omgewingsgevaar by jou skool plaasvind.

Ter opsomming het ons die volgende hoof omgewingsgevare in hierdie gevallestudies gedek: 
· Gronderosie 
· Besoedeling 
· Vloede 
· Vure

Bestraling is ook 'n omgewingsgevaar. Die mees algemene vorm van bestraling is die UV-strale van die son. Indien jy te veel aan die son blootgestel word, kan dit korttermyn sonbrand of langtermyn sonsteek tot gevolg hê en dit veroorsaak velkanker.




   
5. SELFEVALUERING EN REFLEKSIE-AKTIWITEIT (3 min)		       (Skyfie 7)

· Skyfie 7: Soos ons hierdie les afsluit, lees en beantwoord die vrae in Aktiwiteit 5 
(Les 1 – Werkkaart), terwyl jy oor die volgende reflekteer:

· Noem EEN omgewingskwessie uit vandag se les waaroor jou plaaslike gemeenskap opgevoed moet word.
· Watter positiewe invloed kan jy hê deur hierdie probleem in jou skool aan te spreek?
· Watter raad sal jy aan die VRL gee om 'n kultuur van “omgee vir die omgewing” by jou skool te skep?


(Onderwysernota - moedig die klas aan om stil te wees in hierdie tyd totdat jy sê hulle kan praat. Dit kan selfs help om musiek te speel.)


HUISWERK:

Voltooi Aktiwiteit 2 ​​(Les 1 – Werkkaart) vir huiswerk.


LES 2:

Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER. Dit is vir algemene besprekings en groepsaktiwiteite.
· Druk die Les 2 - Werkkaart uit en deel dit aan die begin van die les uit.
· Jy kan die Les 2 - PowerPoint  en Les 2 - Werkkaart met leerders deel om self deur te werk indien hul aanlyn is. 
· Lees deur die Les 2 - Werkkaart MEMO vir antwoorde op Aktiwiteit 1.

Lestyd: 
1. INLEIDING & REFLEKSIE (3 min)  			            	         (Skyfie 1)

· Maak seker dat die klas in groepe van VIER verdeel word VOORDAT jy met die les begin.

· Skyfie 1: Welkom terug, graad 11's. In die vorige les het ons hierdie nuwe afdeling oor sosiale en omgewingskwessies bekendgestel. Daar was van jou verwag om twee etikette klas toe te bring waar jy na die bestanddele gekyk het om te sien of enige skadelike stowwe in hierdie produkte teenwoordig was. Draai na 'n persoon in jou groep en deel in 30 sekondes met hulle wat jy ontdek het deur vir hulle jou etikette te wys.

Kom ons kyk na die impak van die uitputting van sekere hulpbronne op mense. 'n Paar jaar gelede was daar 'n droogte in Kaapstad wat baie mense se lewens beïnvloed het. Water word nie net gebruik om te drink nie, maar ook in die vervaardiging van baie produkte. Vir maande ná die droogte was daar 'n tekort aan sekere produkte in winkels omdat dit nie sonder water geproduseer kon word nie.

Wanneer daar 'n groot bevolking op die planeet leef en net beperkte hulpbronne soos vis, vleis of bome bestaan, sal dit nie lank duur voordat daar al hoe minder hulpbronne vir ons is om te gebruik nie.

   
2. ONDERRIG EN INDIVIDUELE AKTIWITEIT (10 min) 		                     (Skyfie 2) 

· Skyfie 2: Baie mense is afhanklik van die see om hul gesinne te voed en te voorkom dat hulle honger ly. Oorbevissing is die konsep om soveel volwasse visse in die see of in 'n dam te vang dat daar nie genoeg oorbly om te broei en getalle weer te laat toeneem nie. Ons kan sien dat oorbevissing sedert 1950 'n radikale impak op die marine-ekostelsel gehad het. Met die afname van vis, sal gesinne geraak word aangesien hulle nie kos het nie. Ander wat 'n inkomste verdien het uit die verkoop van hul vis, sal nie meer werk hê nie.
· Jy sal nou 10min hê om die artikel in jou Aktiwiteit 1 (Les 2 – Werkkaart) te lees en dan die vrae te beantwoord.

Sien Les 2 – Werkkaart MEMO vir antwoorde op Aktiwiteit 1


3. GROEPBESPREKING & ONDERRIG (5 min + 4 min + 3 min)  	               (Skyfie 3) 

· Skyfie 3: Ander voorbeelde van hulpbronne wat uitgeput kan word, is vuurmaakhout en gronderosie. Kyk in julle groepe na hierdie beelde en bespreek DRIE maniere wat die impak van die uitputting van hierdie hulpbronne op plaaslike gemeenskappe sal hê. Laat groepe toe om kort terugvoer aan die klas te gee.

Gebaseer op die klas se antwoorde, voltooi Aktiwiteit 2 (Les 2 – Werkkaart) deur DRIE redes neer te skryf uit die groepterugvoersessie wat vir jou uitgestaan het.


Ter opsomming:
· Mense maak staat op vuurmaakhout vir verhitting en kosvoorbereiding. Sommige mense sal ook hout afkap en vuurmaakhout verkoop om 'n inkomste te verdien. Met die uitputting van hierdie hulpbronne sal daar minder bome wees, wat beteken dat minder koolstofdioksied uit die atmosfeer verwyder sal word.
· Aangesien meer gewasse op land geplant word en die grond nie tyd gegun word om te herstel nie, beïnvloed dit die bogrond en dan sal gewasse in die toekoms nie weer groei nie. Namate gebiede meer bevolk word, word meer huise en geboue gebou en daar is minder plek vir natuurlike hulpbronne, soos bome en plante, om te groei.
· Onthou, namate hierdie hulpbronne uitgeput word, (vis, brandhout of grond) word die gesondheid van gemeenskappe nadelig beïnvloed. Sonder vis sal mense nie goeie voedingstowwe en olies hê om gesond te bly nie. Sonder bome sal daar verhoogde lugbesoedeling wees as gevolg van al die CO2 in die lug. Sonder grond om gewasse te verbou, sal mense honger word, want daar sal nie genoeg gewasse wees om al die mense te voed nie.

Ons moet ‘n positiewe houding teenoor die omgewing opbou, sodat ons tot verandering kan bydra- eerder as om net te ignoreer wat rondom ons aangaan.

4. ONDERRIG EN HUISWERKAKTIWITEIT (13 min)  		     (Skyfies 4-5) 

· Skyfie 4: Hoe kan ons positief wees ten spyte van al hierdie skrikwekkende verskynsels?
 
· Eerstens moet jy besef dat jy nie al die dinge wat gebeur, kan verander nie. Wees optimisties en soek 'n positiewe oplossing eerder as om te kla en jouself jammer te kry.

· Tweedens moet jy 'n plan hê om die meer waarskynlike omgewingsgevare, wat jy kan ondervind, te bestuur. Byvoorbeeld: as jy naby 'n rivier woon, is daar 'n kans op oorstromings, of besoedeling; of as jy gassilinders gebruik om te kook, is daar 'n kans op 'n gaslek en dus 'n brand. Jy moet dus voorsorgmaatreëls tref.

· Stel 'n noodhulptas vir jou huis saam en leer hoe om iemand in 'n noodgeval te help. Volg 'n noodhulpkursus om voorbereid te wees in die geval van nood.


· Skyfie 5: Noudat jy weet watter houding jy teenoor 'n natuurramp moet hê, is dit belangrik om 'n plan te hê. 

Jy sal geleentheid kry om met die huiswerk in Aktiwiteit 3 ​​(Les 2 – Werkkaart) in die klas te begin. Vir huiswerk, moet jy ‘n inforgafika ontwerp wat fokus op die VIER hoofdele van jou gesins-aksieplan. Dink aan rampe wat in jou huis of gemeenskap kan voorkom op grond van jou ligging. Dink aan dinge soos 'n branduitbraak, 'n aardbewing of oorstromings. 

Jou noodaksieplan moet fokus op:
· Moontlike gevaar in jou omgewing
· Houding - hoe om positief en kalm te bly?
· Wat om te doen as hierdie noodgeval plaasvind ? Hoe om te ontsnap?
· Waar jou gesin moet ontmoet in die geval van 'n noodgeval?
· 'n Lys van artikels wat  jou huis se noodhulptas moet insluit
· Wie om te kontak in 'n noodgeval.

Plak jou plakkaat in jou notaboek. Jy het dit nodig vir die volgende les.


            Huiswerk:

· Voltooi Aktiwiteit 3 (Les 2 – Werkkaart) vir huiswerk.


5. REFLEKSIE (2 min) 							         (Skyfie 6)
· Skyfie 6: Soos ons hierdie les afsluit, lees en beantwoord die vrae in Aktiwiteit 4 
(Les 2 – Werkkaart), terwyl jy oor die volgende reflekteer:
· Besin oor enige inhoud wat in vandag se les behandel was waarvan jy nog nie seker is nie en sal moet nasien vir huiswerk.
· Watter raad sal jy aan jou jonger broer / suster gee om die omgewing vir toekomstige geslagte te bewaar.


LES 3: 

Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders aan die begin van die les in groepe van SES. Dit is vir algemene besprekings en groepsaktiwiteite.
· Druk kopieë van die Les 3 - Werkkaart uit en deel dit aan die begin van die les uit.
· Jy kan die Les 3 – PowerPoint en Les 3 – Werkkaart met leerders deel om self deur te werk indien hulle aanlyn is.
· Lees deur Les 3 – Werkkaart MEMO vir antwoorde op Aktiwiteit 1 en 2






Lestyd:
1. INLEIDING (3 min) 						          (Skyfie 1)						 
· Maak seker dat die klas in groepe van SES verdeel word VOORDAT jy met die les begin.

· Skyfie 1: (Onderwysernota: GROEPAKTIWITEIT- Hierdie les sal leerders se kennis ontwikkel om gemeenskapsbetrokkenheid in die aanspreek van omgewingskwessies oor die volgende week te ondersoek. Jy sal dalk van die groepe moet lei as hulle sukkel om later in die les met idees vorendag te kom. Herinner hulle daaraan dat hulle na 'n gemeenskapsprojek, soos 'n herwinningsmaatskappy, of dierebeskerming, soos SANCOB, kan kyk OF hulle kan onderhoude voer met lede van hul gemeenskap. Hulle mag nie YouTube-snitte vir hierdie verslag gebruik nie. Dit MOET ondersoekende joernalistiek wees. Herinner leerders daaraan om veilig te wees en in 'n groep te werk. Hierdie beplanning sal onderhoude insluit wat op hul fone verfilm is. As jy ongemaklik is met die gebruik van fone, kan jy eenvoudig vir die groep sê hulle sal hul bevindinge aan die klas moet voorlê in die volgende les in 'n kort 3min demonstrasie wat fotobewyse op skyfies insluit. Die res van hierdie les sal egter verwys na die beplanning vir 'n kort dokumentêre/joernalistieke onderhoud wat leerders aan die begin van die volgende les sal inhandig en wat die klas sal kyk.) 

Welkom terug, graad 11's. Ons het vandag 'n opwindende les. Tydens die volgende les sal ons sien wie die volgende top ondersoekende joernalis in die klas is.

Maar voordat ons daarby kan uitkom, is daar 'n paar terme waarvan jy 'n duidelike begrip moet hê. Wie in hierdie klas kan sê dat hulle 'n passievolle aktivis oor klimaatsverandering is? (As enige leerders hul hande opsteek, vra hulle om te deel waaroor hulle passievol is.) 

In die laaste les het ons die impak aangeraak wat omgewingskade op die lewens van mense in gemeenskappe het. Klimaatsverandering is 'n veel groter en meer langtermynprobleem. Dit verwys na die veranderinge wat in die aarde se atmosfeer plaasvind, temperatuurstyging,reënvalpatrone en weerpatrone. Met die toename van die bevolking, kom meer CO2 in die atmosfeer voor en meer CO2 word ingeasem a.g.v. brande. Dit beïnvloed die aarde se atmosfeer op 'n negatiewe manier. ŉ Ander term wat ons gaan dek is aarverwarming. Aardverwarming verwys na die toename in temperatuur van die aarde se atmosfeer.


2. KYK & BESPREKING (5 min + 5 min)		                                (Skyfie 2)

· Skyfie 2: Kyk na https://www.youtube.com/watch?v=7oWUZLYXnLw 
Ons sal nou na hierdie snit kyk oor sommige onlangse gebeure in Suid-Afrika. (Kyk snit) Dit is skrikwekkend om die impak op klimaatsverandering in Suid-Afrika te sien. Ons kan dit nie meer ignoreer nie. Bespreek as ŉ groep die volgende punte in Aktiwiteit 1 (Les 3 – Werkkaart) wat in hierdie snit aangespreek word:


    Aktiwiteit 1 (Les 3 – Werkkaart MEMO):
1. Wat is die verhoudings tussen klimaatsverandering en biodiversiteit?
    Dit is nodig om ekostelsels te integreer wanneer huise ontwikkel word – dit het ’n fisiese
    impak op gemeenskappe in Suid-Afrika gehad.
    Die afloop het gelei tot die skade van bio-areas, totdat die universiteite gehelp het met
    die opruiming.
2. Watter impak het dit op Suid-Afrikaanse weer gehad?
    Daar was ŉ toename in storms wat erger en meer konstant is.
3. Hoe was Suid-Afrika proaktief?
    Alhoewel daar baie sigbare gesprekke op internasionale en nasionale vlak was, was
    daar nie baie vroeë waarskuwingstelsels vir die publiek nie.
4. Hoe beïnvloed vloede die gesondheid van plaaslike gemeenskappe?
    Daar kan ŉ toename in siektes wees aangesien mense sukkel om droog te bly en
    infeksies kan ontwikkel.
    Verlies van hul huise en selfs hul lewens in ernstige oorstromingsituasies. 

Met die toename van klimaatsverandering regoor die wêreld, is daar 'n duidelike impak op:
· Ekostelsels
· Oseane
· Mense
· Weerstoestande
Ons het die afgelope paar lesse gesien dat klimaatsverandering die wêreld beïnvloed. Namate meer vloede voorkom, word ekostelsels beïnvloed. Die oseane ervaar 'n temperatuurtoename namate die ysgletsers smelt. Dit lei tot verhoogde watervlakke. Eilande soos Venesië het 'n toename in watervlakke ervaar, wat die kuslyn stadig terugstoot. Namate hierdie veranderinge plaasvind, word mense direk beïnvloed. 

Ons sien 'n toename in erge weerstoestande en dit veroorsaak dat mense hul huise en hul lewens verloor en in baie gevalle moet hulle weer van voor af begin. Daar was berigte oor die hele wêreld van meer tornado's of tsoenami's as ooit tevore.
3. INDIVIDUELE AKTIWITEIT (5 min)  					         (Skyfie 3)

· Skyfie 3: Dit is nie genoeg om net te identifiseer dat ons 'n probleem het nie. Ons moet elke dag poog om veranderinge aan te bring in die manier waarop ons leef. Ons verwys na hierdie veranderinge as versagtende maatreëls. Dit verwys na die die stappe wat geneem word om die gevolge van die huidige tendense te verminder om die toekoms direk te beïnvloed. Aanpassing behels die stel van strategieë / daaglikse gewoontes /maak van planne  om maniere te vind om ‘n positiewe impak op klimaatsverandering te maak.
Bv. aangesien motors groot hoeveelhede koolstofmonoksiedgas produseer, kan ons die negatiewe impak verlig  deur minder motors te bestuur en aan te pas deur eerder fietse te ry of  van ‘n saamryklub  gebruik te maak om minder motors op die pad te hê.
Lees deur die lys op die skyfie en verskaf voorbeelde in Aktiwiteit 2 (Les 3 – Werkkaart) van wat JY kan implementeer om aardverwarming te verminder.







3. KYK & GROEPAKTIWITEIT (18 min) 	 		           (Skyfies 4-5)

· Skyfie 4: (Onderwysernota: 'n video-lêer is onderaan die bladsy in hierdie skakel. https://time.com/person-of-the-year-2019-greta-thunberg/)

Hoe kan ‘n 19-jarige vrou die Times se mens van die jaar wees?

Hierdie jong dame het 'n impak op die wêreld gemaak deur op te staan ​​en kommentaar te lewer oor die impak van lewe op die planeet by die Verenigde Nasies waar sy hierdie toespraak gemaak het. Ons sal net 'n paar minute kyk. Neem asseblief kennis van die belangrikste punte wat sy opper. 

Kyk snit. 

Miskien het jy tot vandag toe nie regtig soveel omgegee oor klimaatsverandering en die impak wat dit op toekomstige geslagte sal hê nie. In die woorde van Greta Thunberg, "Ons kan nie net voortgaan om te lewe asof daar geen môre is nie, want daar is 'n môre". Dit is tyd dat jy standpunt inneem!


· Skyfie 5: Hopelik is jy nou geïnspireer om betrokke te raak en 'n impak in jou gemeenskap te maak. In hierdie aktiwiteit sal van jou groep verwag word om ondersoekende joernalistiek te doen oor hoe lede van jou gemeenskap omgewingskwessies aanspreek. Dit moet ŉ organisasie insluit wat 'n spesifieke omgewingskwessie aangespreek het OF ŉ bespreking met die plaaslike gemeenskap oor wat hulle behoeftes in terme van omgewingskwessies is. Gebruik die storiebord in Aktiwiteit 3 ​​(Les 3 – Werkkaart) om 'n basiese draaiboek te beplan oor wat om te verfilm en wie sal wat verfilm. Jy kan dit in skryf of dit teken.

Beplan as ŉ groep saam aan julle onderhoud. Julle moet die volgende insluit:
1. Verduidelik die naam van n organisasie in jou gemeenskap wat ‘n omgewingskwessie aanspreek OF verduidelik waarom jul gekies het om ŉ onderhoud met diespesifieke organisasie te voer.
2. ‘n Verduideliking van hoe hulle klimaatsverandering beïnvloed OF voer ŉ onderhoud met lede van die gemeenskap waarin hul verduidelik hoe hulle
probeer het om ŉ positiewe impak op klimaatsverandering te hê.
3. Sluit ŉ bykomende VYF vrae in om insig in hierdie organisasie te gee.
4. Ondervra jul groeplede om uit te vind hoe hulle van plan is om aan gemeenskapsdienste deel te neem?

(Onderwysernota - Die leerders sal hierdie videos in die volgende les aan die klas voorlê. Dit sal ook wonderlike bemarking vir LO as vak wees om dit op die skool se webwerf te laai. As jy egter kies om daardie roete te volg, maak asseblief seker dat leerders en ouers ŉ POPI-wetsvrystelling onderteken het wat jou toestemming gee om hul foto’s te deel.)

4.  REFLEKSIE (3 min) 							         (Skyfie 6) 

· Skyfie 6: Soos ons hierdie les afsluit, lees en beantwoord die vrae in Aktiwiteit 4 
(Les 3 – Werkkaart), terwyl jy oor die volgende reflekteer:

· Het jy al die belangrikheid van die uitwerking van klimaatsverandering op jou toekoms en dié van jou kinders oorweeg? Hoe sal jy jou huidige leefstyl verander? Neem in ag dat die planeet oor 20 jaar ŉ ander plek sal wees indien ons nie nou ons slegte gewoontes verander nie?
· Verduidelik EEN strategie wat jy aan jou skool-VLR kan voorstel om die kwessie van klimaatsverandering by die skool aan te spreek.
· Besin oor hoe jy sosiale media kan gebruik om bewustheid van omgewingskwessies te skep.


LES 4: 

Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 4 - Werkkaart en Inhoudsopsomming. Deel die Les 4 - Werkkaart aan die begin van die les uit.
· Leerders moet in dieselfde groep van SES as die vorige les werk.
· Leerders sal toegang tot rekenaars OF selfone moet hê om navorsing te doen. (As jul nie rekenaars het nie, moet jy dalk 'n paar geleenthede vir gemeenskapsbetrokkenheid navors en idees deel. Kyk na die voorbeelde op skyfie 5.)
· Jy kan die Les 4 – PowerPoint en Les 4 – Werkkaart met leerders deel om self deur te werk indien hulle aanlyn is. 
· Lees deur die Les 4 – Werkkaart MEMO vir antwoorde op Aktiwiteit 1.


Lestyd:
1. INLEIDING (5 min) 							      (Skyfie 1)				
· Maak seker dat die klas in groepe van SES verdeel word VOORDAT jy met die les begin.

· Skyfie 1: Ek is seker julle is almal baie opgewonde om julle ervarings van jul joernalistieke onderhoud die afgelope week te deel. Ek gaan jou 5min gee om jou groepe vinnig te organiseer en jou lêer wat binnekort gekyk sal word, in te handig. Onthou, elke groep sal net 4min hê vir hul aanbieding. 

(Onderwysernota - Gewoonlik is daar 'n bietjie vermorsde tyd om die lêer oop te maak en vir leerders om dit te deel. Hierdie les het ruimte vir daardie moontlikhede. Sou jy die snitte vroeër klaar kyk, kan leerders hul huiswerkaktiwiteit in die klas begin. Maak egter seker dat daar is 3min vir die refleksie-aktiwiteit aan die einde van die les.)


2. DIT IS TYD VIR DIE NUUS! (23 min + 5 min)  		 		    (Skyfies 2-3)

· Skyfie 2: Dis nuustyd! Ons sal nou na die uittreksels/aanbiedings van elke groep begin kyk. Daarna gaan ek die klas aanmoedig om vrae te vra.

· Skyfie 3: Dankie, graad 11's, vir sulke interessante navorsing. Baie van julle het moeite gedoen met jul aanbiedings en hierdie poging word baie waardeer.

Kom ons kyk kortliks na gemeenskapsdienste wat hierdie kontemporêre omgewingskwessies aanspreek. Sommige van julle het die volgende uitgelig:
· Besoedeling  is bv. die storting van plastiek. Organisasies kan betrokke raak by die opvoeding van die publiek t.o.v herwinning. In sommige gevalle het munisipaliteite gereël dat herwinning in plaaslike gemeenskappe ingestel word.
· Daar is ook  arm gemeenskappe wat beperkte bronne het en waar baie mense in 'n klein ruimte woon. Dit is juis hierdie gemeenskappe wat erg deur reën of brande geraak word.

Hier is 'n paar ander voorbeelde van hoe jy 'n verskil kan maak en maniere om deel te neem aan ‘n gemeenskapsdiens wat 'n kontemporêre omgewingskwessie aanspreek.
· Begin  met 'n veldtog bv. anti-rommel of herwinning.
· Doen vrywilligerswerk by 'n organisasie - NWO of NRO
· Begin 'n herwinningsprogram by jou skool
· Maak plakkate om jou gemeenskap op te voed t.o.v. waterbesparing.
· Raak betrokke by 'n strandskoonmaakprojekte en adverteer dit op sosiale media.
· Skep bewustheid oor onmenslike boerderymetodes en die gevare van sekere bestanddele en stowwe in voedsel.
Jy kan moontlike gemeenskapsdienste byvoeg waaraan jy kan deelneem (hou jou navorsing in gedagte)
 
      3.  HUISWERKAKTIWITEIT (3 min)                                                                          (Skyfie 4)

· Skyfie 4: Jy sal nou die geleentheid kry om met Aktiwiteit 1 ​​(Les 4  – Werkkaart) in die klas te begin. Hierdie vrae gee ‘n aanduiding van hoe eksamenvrae in hierdie afdeling gevra sal word.

Sien Les 4 – Werkkaart MEMO vir antwoorde op Aktiwiteit 1.


4.  REFLEKSIE (4 min)  							                  (Skyfie 5)

· Skyfie 5:
· Tydens die afgelope VIER lesse het ons gekyk na omgewingskwessies in jou gemeenskappe en wêreldwyd; en hoe dit jou gesondheid kan beïnvloed. 
· Skryf in jou Les 4  – Werkkaart (Aktiwiteit 2) 'n paragraaf oor die aanbieding wat jou die meeste geïnspireer het. Bespreek hoe dit jou kon inspireer om by gemeenskapsdienste betrokke te raak. Lug jou mening in hierdie paragraaf oor hoe die groepsaktiwiteit jou opinie oor verligting en voorkoming van klimaatsverandering verander/ beïnvloed het.

Dit kan selfs help om musiek te speel. Sê vir die klas om stil te bly totdat jy sê hulle kan praat.

